અમદાવાદ: સોનામાં સળંગ પાંચમા સપ્તાહમાં ઘટાડો નોંધાતો જોવાયો છે. અમેરિકામાં વ્યાજદરમાં વધારો થવાની શક્યતા તથા ડોલર ઇન્ડેક્સ આઠ સપ્તાહની ઊંચી સપાટીએ જોવાતાં સોનામાં ઘટાડો જોવાયો છે. આ સપ્તાહે સોનામાં ૦.૩ ટકાનો ઘટાડો નોંધાયો છે. વૈશ્વિક બજારમાં સળંગ પાંચમા સપ્તાહે ઘટાડાની ચાલ નોંધાતી જોવાઇ છે. વૈશ્વિક બજારમાં સોનું ૧૨૧૦ ડોલર પ્રતિઔંસની સપાટીએ પહોંચી ગયું છે. સ્થાનિક બજારમાં સોનું ૨૯,૦૦૦ની સપાટીએ જોવા મળ્યું છે.